*****

ΕΝΑΤΗ ΟΔΗΓΙΑ ΤΗΣ ΕΠΙΤΡΟΠΗΣ

της 2ας Φεβρουαρίου 1987

σχετικά με την προσαρμογή στην τεχνική πρόοδο των παραρτημάτων ΙΙ, III, IV, V και VI της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα καλλυντικά

(87/137/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών σχετικά με τα καλλυντικά (1), όπως τροποποιήθηκε τελευταία από την οδηγία 86/199/ΕΟΚ (2), και ιδίως το άρθρο 8 παράγραφος 2,

Εκτιμώντας:

ότι, με βάση τις διαθέσιμες πληροφορίες, μπορούν να επιτραπούν οριστικά ορισμένες ουσίες και ορισμένα συντηρητικά που έχουν επιτραπεί προσωρινά, ενώ άλλα πρέπει να απαγορευτούν οριστικά ή να παραταθεί η χρήση τους για ορισμένη περίοδο·

ότι, προκειμένου να διασφαλιστεί η δημόσια υγεία, είναι σκόπιμο να απαγορευτεί στα καλλυντικά η χρήση του minoxidil, των αλάτων και των παραγώγων του·

ότι, σε αναμονή κοινοτικών διατάξεων όσον αφορά τη φορολόγηση, είναι σκόπιμο να μην καθοριστεί πλέον οριακή ημερομηνία αποδοχής για τη μεθυλική αλκοόλη στη χρήση της σαν μέσο μετουσίωσης της αιθυλικής και ισοπροπυλικής αλκοόλης·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στον τομέα των καλλυντικών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 76/768/ΕΟΚ τροποποιείται ως εξής:

1. Στο παράρτημα ΙΙ προστίθενται:

«370. Ν-(Τριχλωρομεθυλθείο) κυκλοεξενο-4-δικαρβοξιμίδιο 1,2 (καπάνιο)

371. 2,2-Διυδροξυ-3,3,5,5,6,6-εξαχλωροδιφαινυλομεθάνιο (Εξαχλωροφαίνιο)

372. 6-(1-Πιπεριδιν λο)-2,4-πυριμιδινεδιαμινο-3-οξείδιο ( Minoxidil), άλατα και παραγόμενα προϊόντα του.»

2. Το παράρτημα ΙΙΙ μέρος 1, τροποποιείται ως εξής:

1.2.3.4.5.6 // // // // // // // «α // β // γ // δ // ε // στ //

// // // // // // 11 // Διχλωροφαίνιο (*) // // 0,5 % // // Περιέχει διχλωροφαίνιο // // // // // // // 52 // Μεθυλική αλκοόλη // Μέσον μετουσίωσης για την αιθυλική και ισοπροπυλική αλκοόλη // 5 % υπολογιζόμενο % στο σύνολο αιθυλικής και ισοπροπυλικής αλκοόλης » // // // // // // // //

3. Στο παράρτημα ΙΙΙ μέρος 2, παρεμβάλλονται οι αριθμοί καταλόγου χρωμάτων 77288 και 77289 και τίθεται:

- απόχρωση: πράσινη,

- πεδίο εφαρμογής: 1,

- άλλοι περιορισμοί και απαιτήσεις: εκτός από ενώσεις χρωμίου.

4. Το παράρτημα IV μέρος 1 τροποποιείται ως εξής:

- ο αριθ. 1, μεθυλική αλκοόλη, διαγράφεται,

- για την ουσία αριθ. 4, διθειούχος πυριθειόνη + θειικό μαγνήσιο, το κείμενο της στήλης ε διαγράφεται και η ημερομηνία της στήλης ζ αντικαθίσταται από την ημερομηνία 31. 12. 1987,

- για την ουσία αριθ. 5, φαινοξυπροπανόλη, η ημερομηνία της στήλης ζ αντικαθίσταται από την ημερομηνία 31. 12. 1987.

5. Στο παράρτημα IV μέρος 2, οι αριθμοί καταλόγου χρωμάτων 77288 και 77289 διαγράφονται.

6. Στο παράρτημα V, ο αριθμός 2, εξαχλωροφαίνιο, διαγράφεται,

7. Στο παράρτημα VI μέρος 1:

- ο αριθ. 6, εξαχλωροφαίνιο, διαγράφεται,

- προστίθεται:

1.2.3.4.5 // // // // // // «α // β

// γ // δ // ε // // // // // // 40 // Βενζυλο-2-χλωρο-4-φαινόλη (χλωροφαίνιο) // 0,2 %» // // // // // // //

8. Στο παράρτημα VI μέρος 2:

- οι ουσίες αριθ. 9, 12 και 13 διαγράφονται,

- η ημερομηνία της στήλης στ αντικαθίσταται από την ημερομηνία 31. 12. 1987 για την ουσία αριθ. 14, φαινοξυπροπανόλη,

- για την ουσία αριθ. 15, χλωριούχο διισοβουτυλο-φαινοξυ-εθοξυ-εθυλο βενζυλαμμώνιο, στη στήλη β προστίθεται επιπλέον το κοινό όνομα (χλωριούχο βενζεθόνιο) (ΙΝΝ) (+) και η ημερομηνία στη στήλη στ αντικαθίσταται από την ημερομηνία 31. 12. 1988,

- για την ουσία αριθ. 16, χλωριούχο, βρωμιούχο, σακχαρινικό αλκυλο (C8-C18) διμεθυλοβενζιλαμμώνιο, (ΙΝΝ) στη στήλη β προστίθεται επιπλέον το κοινό όνομα (χρωμιούχο, βρωμιούχο, σακχαρινικό βενζαλκόνιο) (+) και η ημερομηνία στη στήλη στ αντικαθίσταται από την ημερομηνία 31. 12. 1987.

Άρθρο 2

1. Με την επιφύλαξη των ημερομηνιών αποδοχής που αναφέρονται στο άρθρο 1 σημεία 4 και 8, τα κράτη μέλη λαμβάνουν τα αναγκαία μέτρα ώστε, από την 1η Ιανουαρίου 1989, ούτε οι κατασκευαστές ούτε οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.

2. Τα κράτη μέλη λαμβάνουν τα αναγκαία μέτρα προκειμένου τα προϊόντα που αναφέρονται στην παράγραφο 1 να μην μπορούν να πωλούνται ή να χορηγούνται στον τελικό καταναλωτή μετά τις 31 Δεκεμβρίου 1990.

Άρθρο 3

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1987. Ενημερώνουν αμέσως την Επιτροπή.

2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 2 Φεβρουαρίου 1987.

Για την Επιτροπή

Γρηγόρης ΒΑΡΦΗΣ

Μέλος της Επιτροπής

(1) ΕΕ αριθ. L 262 της 27. 9. 1976, σ. 169.

(2) ΕΕ αριθ. L 149 της 3. 6. 1986, σ. 38.